钦定古今图书集成/理学汇编/文学典/第183卷 > 王逸本集 > 《九思章句》
## 钦定古今图书集成/理学汇编/文学典/第183卷 > 王逸本集 > 《九思章句》

《九思》者，王逸之所作也。自屈原终没之后，忠臣介士，
游览学者，读《离骚》九章之文，莫不怆然，心为悲感，高
其节行，妙其丽雅。至刘向王褒之徒，咸嘉其义，作赋
骋词，以赞其志，则皆列于谱录。世世相传。逸与屈原
同土共国，悼伤之情，与凡有异。窃慕向、褒之风，作颂
一篇，号曰《九思》，以裨其辞。未有解脱，故聊训谊焉。